ྲག །མེ་ལྷའི་ལྗགས་རྡོ་རྗེའི་རྣམ་པ་ཅན་དཀར་བོ་ལ་རཾ་
ཡིག་དང་། དགང་བླུགས་ཀྱི་ཁ་ལ་ཨཾ་ཡིག་འོད་ཟེར་འབར་བ་དང་བཅས་པས་མཚན་
པར་གྱུར། བྱང་ཆུབ་མཆོག་གི་ཕྱག་རྒྱས་དགང་བླུགས་མར་གྱིས་བཀང་བ་བཟུང་ལ། ན་
མཿ ས་མནྟ་བུདྡྷ་ནཱཾ། ཨགྣི་ཡེ་སྭཱཧཱ། ཞེས་དགང་བླུགས་ཀྱི་སྔགས་སམ། ཨོཾ་ཨགྣ་ཡེ་ཨཱ་དི་
བྱཱ་ཨཱ་དི་བྱཱ་ཨཱ་བིཾ་ཤ་ཨཱ་བི་ཤ་མ་ཧཱ་ཤྲི་ཡེ་ཧྭ་བྱ་ཀ་བྱ་བཱ་ཧཱ་ནཱ་ཡ་སྭཱཧཱ། ཞེས་མེ་ལྷའི་སྔགས་
སམ། ཨོཾ་ཨགྣ་ཡེ་སྭཱཧཱ། ཞེས་པ་མར་གྱི་བསྲེག་བླུགས་ཀྱི་སྔགས་གང་རུང་གིས་བྱོན་ཟན་
མར་ཁུ་ལན་བདུན་ཕུལ་བའི་མཐར། བདག་ཅག་དཔོན་སློབ་འཁོར་དང་བཅས་པ་
རྣམས་ཀྱི་ཞེས་སོགས་སྤེལ་ཚིག་སྦྱོར། དེ་ནས། ཡམ་ཤིང་རྣམས་བྱང་ཆུབ་ཀྱི་ཤིང་གི་
རང་བཞིན་དུ་གྱུར། ཅེས་ཡམ་ཤིང་ནས་ཁྱད་པར་བའི་རྫས་ཀྱི་བར་དང་། ཨོཾ་ཨཱཿ ཧྲཱིཿ
སོགས་ཀྱིས་ཞལ་བསིལ་དང་བསང་གཏོར་ཕུལ། མར་བླུགས་གཟར་གང་ཐབ་ཏུ་ཕུལ་
ལ། ཨོྃ་བཛྲ་ཛྭ་ལ་རཾ། མེ་ལྷ་མེ་འབར་བའི་རྣམ་པར་གྱུར། ཅེས་བརྗོད། གཉིས་པ་འཇིག་
རྟེན་ལས་འདས་པའི་མེ་ལྷ་མཆོད་པ་ལ། ཐོག་མར་ལྷ་བསྐྱེད་པ་ནི། དཀྱིལ་འཁོར་སྒྲུབ་
མཆོད་དང་འབྲེལ་བའི་སྐབས་ཡིན་ན་མེ་སྔར་བཞིན་བསང་སྦྱངས། སྟོང་བའི་ངང་
ལས་ཐབ་ཀྱི་དབུས་སུ་གཞལ་ཡས་ཁང་རིམ་པ་གསུམ་པ་ནས། ཕུན་སུམ་ཚོགས་པ་
ཐམས་ཅད་དང་ལྡན་པར་གྱུར། ཅེས་པའི་བར་སྒྲུབ་ཐབས་ལྟར་བརྗོད། དེའི་བར་ལ་
གཅིག་གིས་དཀྱིལ་འཁོར་གྱི་ཤར་སྒོ་ནས་ཕྱག་འཚལ། ལག་པ་གཡོན་པས་སྤོས་འཛིན་
ཅིང་། གཙོ་བོ་ནས་སྒོ་སྲུང་གདུལ་དཀའི་བར་གྱི་སྔགས་རེ་བརྗོད་པ་དང་། ལག་པ་
595

གཡས་པས་མེ་ཏོག་རེ་བླངས་ལ་དཀྱིལ་འཁོར་གྱི་ལྷ་རྣམས་ལས་ལྷ་གཉིས་པ་རེ་མར་མེ་
གཅིག་ལས་གཉིས་ཆད་ཀྱི་ཚུལ་དུ་སྤྱན་དྲངས་པར་བསྒོམས་ཏེ་མེ་ཏོག་རྣམས་སློབ་
དཔོན་གྱི་ཕྱག་ཏུ་ཕུལ། སློབ་དཔོན་གྱིས་ཀྱང་ལྷ་ཐམས་ཅད་གཞལ་ཡས་ཁང་རིམ་པ་
གསུམ་གྱི་ནང་དུ་རང་རང་གི་གདན་ལ་བཞུགས་པར་མོས་ལ། ན་མཿ ས་མནྟ་བུདྡྷ་ནཱཾ།
ཨ་ས་མ་པ་ཏ་ཞེས་པ་ནས། སྒོ་སྲུང་གདུལ་དཀའི་བར་གྱི་སྔགས་རེ་བརྗོད་པ་དང་མེ་
ཏོག་རེ་ཐབ་ནང་དུ་དོར་རོ། །དེ་ནས་དབུས་ཀྱི་གདན་ལ་བཅོམ་ལྡན་འདས་རྣམ་པར་
སྣང་མཛད་ཆེན་པོ་ཞེས་སོགས་སྐུ་མདོག་ཕྱག་མཚན་དང་བཅས་པའམ། ལྷའི་མཚན་
ཙམ་མམ། ལྷ་རྣམས་མར་མེ་གཅིག་ལས་གཉིས་ཆད་ཀྱི་ཚུལ་དུ་སྤྱན་དྲངས་ཏེ་ཐབ་
ནང་གི་གཞལ་ཡས་ཁང་གི་ནང་གི་གདན་སོ་སོའི་སྟེང་དུ་ཞི་བའི་ཉམས་ཅན་དུ་འཁོད་
པ། ཞེས་བརྗོད་པ་གསུམ་རྒྱས་བསྡུས་ཀྱི་ཁྱད་པར་ཡིན་པས་གང་མོས་བྱས་ལ། ལྷ་ཐམས་
ཅད་ཀྱི་སྐུ་ལས་འོད་ཟེར་དཀར་བོའི་ཚོགས་འཕྲོ་བར་གྱུར། ཅེས་བརྗོད། སྒྲུབ་མཆོད་
དང་མ་འབྲེལ་ན། མེ་སྔར་བཞིན་བསངས་སྦྱངས། དམ་ཚིག་གི་ཕྱག་རྒྱ་བཅིངས་ལ། ན་
མཿ ས་མནྟ་བུདྡྷ་ནཱཾ། ཨ་ས་མེ། ཏྲི་ས་མེ། ས་མ་ཡེ་སྭཱཧཱ། ཐབ་ཀྱི་དབུས་སུ་བཅོམ་ལྡན་
འདས་རྣམ་པར་སྣང་མཛད་ཆེན་པོའི་སྐུ་མི་ཟད་པ་བཀོད་པའི་རྟེན་དང་བརྟེན་པར་
བཅས་པའི་དཀྱིལ་འཁོར་ཡོངས་སུ་རྫོགས་པར་གྱུར་བ་ནི། དེ་ཡང་གཞལ་ཡས་ཁང་
རིམ་པ་གསུམ་པ་ཞེས་པ་ནས། ཕུན་སུམ་ཚོགས་པ་ཐམས་ཅད་དང་ལྡན་པར་གྱུར།
དེའི་དབུས་སུ་བཅོམ་ལྡན་འདས་རྣམ་པར་མཛད་ཆེན་པོ་ཞེས་པ་ནས། སྨད་གཡོག་
མནབས་པའོ། །སྔགས་རྒྱས་གཙུག་ཏོར་བྱིན་རླབས་ནས། ཐུགས་སུ་བྱིན་གྱིས་བརླབ་
པར་གྱུར། ཅེས་པའི་བར་བདག་བསྐྱེད་ལྟར་བརྗོད་པ་ནི་སྐྱེ་མཆེད་དང་སྐུ་གསུང་
ཐུགས་བྱིན་རླབས་ཀྱི་དོད་ཡིན་པས་བྱས་ན་ཕུན་སུམ་ཚོགས་པའི་ཡན་ལག་ཏུ་འགྱུར་
རོ། །དེ་ནས་ཆོས་འབྱུང་ནས་སྒོ་སྲུང་གཉིས་ཀྱི་བར་སྔགས་དང་ཕྱག་རྒྱས་ཆོ་ག་ལྟར་
596

བསྐྱེད་ལ། ལྷ་ཐམས་ཅད་ཀྱི་སྐུ་ལས་འོད་ཟེར་དཀར་བོའི་ཚོགས་འཕྲོ་བར་གྱུར། འདི་
ལྟར་བསྐྱེད་དགོས་པ་རྒྱུད་ཕྱི་མར། དེ་ནས་སངས་རྒྱས་ཐམས་ཅད་བསམ་ལ་ནང་གི་
བདག་ཉིད་རྣམ་པར་དག་པས་ཇི་ལྟ་བ་བཞིན་དུ་བྱང་ཆུབ་ཀྱི་སེམས་བསྒོམ་མོ། །དེ་
ནས་ཟླ་བའི་དཀྱིལ་འཁོར་ལ་རང་གི་རིག་སྔགས་བཞག་སྟེ། རང་གི་ལྷའི་ཕྱག་རྒྱ་
བཅིངས་ལ་རང་གི་ལྷའི་གཟུགས་སུ་བསྒོམ་མོ། ཞེས་གསུངས་པས་ཀྱང་བསྒྲུབ་སྙམ་
མོ། །མི་ཏྲ་རྡོར་ཕྲེང་ལ་སྤྱི་ཆིངས་སྦྱར་བའི་སྐབས་སུ་འབྱུང་བ་ལྟར་སྤྱོད་རྒྱུད་ལ་ཡེ་
ཤེས་པ་སྤྱན་འདྲེན་དབང་བསྐུར་རྒྱས་གདབ་སོགས་མི་རུང་ཞེས་བོད་སྔ་མས་འདོད་
པ་མཁས་གྲུབ་རིན་པོ་ཆེའི་རྒྱུད་སྡེ་སྤྱི་རྣམ་དུ་བཀག་མོད། འོན་ཀྱང་འདིའི་རྒྱུད་དང་
སངས་རྒྱས་གསང་བའི་འབྲེལ་བར་ཇི་ལྟར་གསུངས་པའི་ཚུལ་རྗེ་ཤེར་འབྱུང་བའི་
དཀྱིལ་ཆོག་ཏུ་དྲངས་པ་ལྟར་པཎ་ཆེན་སྐུ་ཕྲེང་སྔ་ཕྱི་སོགས་མཁས་པ་མང་བོས་ཀྱང་
སོར་བཞག་མཛད་པ་ལྟར་འདིར་ཡང་འདས་ལྷ་སྤྱན་འདྲེན་སོགས་མ་བྱས་སོ། །དེ་ལྟར་
ན་སྒྲུབ་མཆོད་དང་འབྲེལ་མ་འབྲེལ་ཇི་ལྟར་ཡང་ལྷ་བཀོད་ཟིན་ནས་མེ་ལ་ལས་སྔགས་
ཀྱིས་བསངས། དྲི་ཞིམ་ཙནྡན་ག་བུར་དང༌། །པུཥྤ་དཀར་བོ་སོགས་སྦྱར་བའི། །ལྷ་རྫས་
བཟང་བོའི་མཆོད་ཡོན་འདི། །བཞེས་ནས་བདག་ལ་དགྱེས་པར་མཛོད། །ཨོཾ་ཨཱཿཧྲཱིཿཔྲ་ཝ་
ར་སད་ཀ་ར་ཨཉྙཾ་སོགས་ཀྱིས་ཆུ་བཞི་དང་། གཙང་ཞིང་གཙང་མ་ལས་བྱུང་བའི། །ལྷ་
རྫས་བཟང་བོའི་དྲི་འདི་དག །བདག་གིས་དད་པས་འབུལ་ལགས་ཀྱིས། །བཞེས་ནས་
བདག་ལ་དགྱེས་པར་མཛོད། །ན་མཿ ས་མནྟ་བུདྡྷ་ནཱཾ། བི་ཤུདྡྷ་གནྡྷོད་བྷ་ཝ་སྭཱཧཱ། ཞེས་
སོགས་ཕྱག་རྒྱ་དང་བཅས་པས་ཉེར་སྤྱོད་ལྔ་དང་རོལ་མོ་ཕུལ། སྤྲོ་ན་འདོད་ཡོན་ལྔ་ཡང་
གཞན་ནས་འབྱུང་བ་ལྟར་འབུལ་ཞེས་རྗེ་ཤེར་འབྱུང་གསུངས་པ་ལྟར། ཁ་དོག་དབྱིབས་
ལེགས་མ་ལྟ་བུའི་ཚིགས་བཅད་ཀྱི་མཐར། ཨོཾ་སརྦ་ཏ་ཐཱ་ག་ཏ་རཱུ་བ་སོགས་སྦྱར་བས་
ཕུལ། དྲིལ་སྟབས་དང་བཅས། ཕྱག་འཚལ་བྱང་ཆུབ་སེམས་ཁྱོད་ལ། །ཕྱག་འཚལ་བྱང་
597

ཆུབ་འབྱུང་ཁྱོད་ལ། །ཞེས་སོགས་རྣམ་སྣང་ཆེན་པོ་ལ་ཕྱག་ན་རྡོ་རྗེས་བསྟོད་པ་རྒྱུད་
ལས་འབྱུང་བ་དང་། རྒྱས་པར་ན། པད་དཀར་ཟླ་བའི་གདན་སྟེང་ན། །ཞེས་སོགས་རྗེ་
ཤེར་འབྱུང་གིས་མཛད་པའི་བསྟོད་པ་བྱ། གཞུང་དུ་མཆོད་བསྟོད་ཀྱི་གོ་རིམ་བཟློག་
ནས་འབྱུང་ཡང་འདིར་བྱ་སྤྱོད་སྤྱི་འགྲོ་ལྟར་བྱས་སོ། །ལྷ་རྣམས་ཀྱི་ལྗགས་རྡོ་རྗེ་རྩེ་
གཅིག་པ་དཀར་བོ་འོད་ཀྱི་སྦུ་གུ་ཅན་དུ་གྱུར། ན་མཿ ས་མནྟ་སོགས་རིག་པའི་རྒྱལ་
བོའི་སྔགས་ཡན་ལག་བཅུ་གཉིས་པས་བྱོན་ཟན་མར་ཁུ་བདུན་ཕུལ་ལ་བདག་ཅག་
དཔོན་སློབ་འཁོར་དང་བཅས་པ་རྣམས་ཀྱིས་ཐར་བ་དང་ཐམས་ཅད་མཁྱེན་པ་སྒྲུབ་པ་
ལ་བར་དུ་གཅོད་པ་དང་། སྡོམ་པ་གསུམ་དང་འགལ་བའི་བཅས་པ་དང་རང་བཞིན་གྱི་
ཁ་ན་མ་ཐོ་བ་དང་། བཀྲ་མི་ཤིས་པ་ཐམས་ཅད་ཤཱནྟིཾ་ཀུ་རུ་ཡེ་སྭཱཧཱ། དེ་ནས། ཡམ་ཤིང་
རྣམས་བྱང་ཆུབ་ཀྱི་ཤིང་གི་རང་བཞིན་དུ་གྱུར། ན་མཿ ས་མནྟ པཾ་བ་སྭཱཧཱ། ཨོཾ་བོ་ངྷི་
པྲིཀྵ་ཡེ། བདག་ཅག་ཅེས་པ་ནས། བསྙེན་པའི་ཁ་སྐོང་ལ། བཀྲ་མི་ཤིས་པ་ཐམས་ཅད།
ཏིང་ངེ་འཛིན་མི་གསལ་བ་དང་། སྔགས་མ་དག་པ་དང་། ཆོ་ག་ཆད་ལྷག་གི་ཉེས་པ་
ཐམས་ཅད་དང་། ཁྱད་པར་དུ་གཟི་བརྗིད་ཕུན་སུམ་ཚོགས་པ་ལ་བར་དུ་གཅོད་པ་
ཐམས་ཅད་ཤཱནྟིཾ་ཀུ་རུ་ཡེ་སྭཱཧཱ། ཞེས་ཉེར་གཅིག་ཙམ་དང་། འཁོར་གྱི་ལྷ་རྣམས་ལ། ན་
མཿ ས་མནྟ་བུདྡྷ་ནཱཾ། ག་ག་ན་བ་ར་ལཀྵ་ཎེ་ག་ག་ན་ས་མ་སརྦོད་ག་ཏ་ཏི་ས་ར་སཾ་བྷ་བེ་ཛ་
ལ་ན་མོ་ཨ་མོ་གྷེ་ནཱ་མ་སྭཱཧཱ། ཞེས་སངས་རྒྱས་སྤྱན་མ་ནས་སྒོ་སྲུང་གི་བར་གྱི་བསྐྱེད་
སྔགས་སྒྲུབ་ཐབས་ནས་འབྱུང་པ་ལྟར་བརྗོད་ལ། རྫས་སྔགས་སྤེལ་ཚིག་དང་བཅས་
ལན་རེ་རེའམ་ཇི་ལྟར་རིགས་པ་འབུལ་ཞེས་པཎ་ཆེན་དཔལ་ལྡན་བསྟན་པའི་ཉི་མས་
མཛད་པའི་སྦྱིན་སྲེག་ལས་འབྱུང་ལ། རྒྱུད་ཕྱི་མར་ལྷ་ཐམས་ཅད་ལ་ཡང་སོ་སོར་སྦྱིན་
སྲེག་བྱས་ལ། ཞེས་གསུངས་སོ། །དེ་བཞིན་དུ་མར་ཁུ་ནས་ཁྱད་པར་བའི་བར་གྱི་རྫས་
ལྷག་མ་རྣམས་ཀྱང་ཕུལ་ལ། ལྷ་རྣམས་ཀྱི་ཐུགས་ཀ་ནས་སྤྲོས་པའི་སངས་རྒྱས་རྣམས་
598

ཀྱིས× ཤེལ་ལྟར་དག་པར་གྱུར། ན་མཿ ས་མནྟ་སོགས་ཀྱིས་མར་ཁུ་དགང་བླུགས་
བདུན་ནམ་གསུམ། མཆོད་ཡོན། བསང་གཏོར། ཞལ་བསིལ་ཏེ་ཆུ་གསུམ། སྲབ་འཇམ་
ཡངས་པ་སོགས་ཀྱི་མཐར། ཨོཾ་བཛྲ་ཝ་ས་སྱ་སྭཱཧཱས་གོས་ཟུང་། ཨོྃ་བཛྲ་ཏཾ་བུ་ལ་
སྭཱཧཱས་སོ་རྩི་དང་། ན་མཿ ས་མནྟ་བུདྡྷ་ནཾ། བི་ཤུདྡྷ་གནྡྷོད་བྷ་ཝ་སྭཱཧཱ། ཞེས་སོགས་ཀྱིས་
ཉེར་སྤྱོད་ལྔ་དང་རོལ་མོ་ཕུལ། འདསཾ་ལྷའི་གཏོར་འབུལ་མི་དགོས། ཕྱག་འཚལ་བྱང་
ཆུབ་སེམས་ཁྱོད་ལ། །སོགས་ཀྱིས་བསྟོད་པ་བྱ། རྒྱུད་ཕྱི་མ་ལས། དེ་ནས་མཆོད་ཡོན་
ཕུལ་ལ། ལྷ་རྣམས་ལ་ཕྱག་བྱས་ཏེ་སླར་གཤེགས་སུ་གསོལ་ལོ། །ཞེས་གསུངས་པས། ཨོ་
ཨཱཿ ཧྲཱིཿ ས་མཆོད་ཡོན་ཕུལ། ཨོཾ་སརྦ་ཏ་ཐཱ་ག་ཏ་ཀཱ་ཡ་ཝ་ཀྐ་ཙིཏྟ་བཛྲ་པྲ་ཎ་མེ་ན་སརྦ་ཏ་
ཐཱ་ག་ཏ་བཛྲ་པཱ་ད་བནྡྷ་ནཾ་ཀ་རོ་མི། ཞེས་ཕྱག་བྱ། མེ་ཏོག་དང་བཅས་ཐལ་མོ་སྦྱར་ཏེ།
གང་ཡང་བདག་བློ། །མ་རྙེད་ཡོངས་སུ། །ཨོཾ་བཛྲ་ས་ཏྭ་ཨཱཿ དང་ཡིག་བརྒྱ། བདག་ལ་
དངོས་གྲུབ་མཆོག་སྩོལ་ལགས། ། སླར་ཡང་གཤེགས་པར་མཛད་པའི་ཕྱིར། །རང་གི་
གནས་གཤེགས་བཛྲ་མུ ལྷ་རྣམས་ཐབ་ཀྱི་ནང་ནས་སླར་གཤེགས་ཏེ་དཀྱིལ་འཁོར་གྱི་
ལྷ་སོ་སོ་དང་གཉིས་སུ་མེད་པར་གྱུར། ཅེས་བརྗོད་ལ། ལས་ཀྱི་རྡོ་རྗེའི་ལག་ཏུ་མེ་ཏོག་
གཏད། །དེས་ཀྱང་སློབ་དཔོན་ལ་ཕྱག་ཕུལ། མེ་ཏོག་དང་སྤོས་འཛིན་པས་དཀྱིལ་འཁོར་
གྱི་དྲུང་དུ་སོང་སྟེ་རྡུལ་ཚོན་ཡིན་ན་ལྷ་རྣམས་དཀྱིལ་འཁོར་གྱི་ནང་དུ་སྤྱན་དྲངས་
པར་མོས་ལ་མེ་ཏོག་དཀྱིལ་འཁོར་གྱི་དབུས་ཕྱོགས་སུ་ཕྱར་བ་ཙམ་བྱས་ནས་མདུན་དུ་
བཞག །རས་བྲིས་ཡིན་ན་དཀྱིལ་འཁོར་གྱི་ནང་དུ་དོར་རོ། །དེ་ནས་དཀྱིལ་འཁོར་ལ་
ཕྱག་བྱའོ། །དཀྱིལ་འཁོར་སྒྲུབ་པ་དང་མ་འབྲེལ་ན། འདིར་མདུན་བསྐྱེད་གཤེགས་
གསོལ་མི་དགོས་པར་གསུངས་པས། རྟེན་དང་བརྟེན་པར་བཅས་པ་ཆོས་སྐུའི་ངང་དུ་
ཞུགས་པར་གྱུར་ཅེས་བརྗོད་ཅིང་བསམ་སྟེ་མི་དམིགས་པའི་རྒྱས་བཏབ་བོ། །གསུམ་པ་
སླར་ཡང་འཇིག་རྟེན་པའི་མེ་ལྷ་མཆོད་པ་ནི། ཨོཾ་བཛྲ་ཛྭ་ལ་རཾ། ཞེས་ཐབ་ཏུ་མར་ཁུ་
599

དགང་བླུགས་གསུམ་ཕུལ། མེ་གཉེར་བའི་ཕྱག་རྒྱ་བྱས་ལ། ན་མཿ ས་མནྟ་བུདྡྷ་ནཱཾ། ཨགྣ་
སྔར་
ཡེ་སྭཱཧཱ། ཐབ་ཀྱི་མེ་འབར་བའི་རྣམ་པ་དེ་ཉིད་སླར་ཡང་མེ་ལྷའི་སྐུར་བཞེངས་པར་གྱུར།
མེ་ལྷའི་སྔགས་ལ་པུཥྤ་སོགས་བཏགས་པས་ཉེར་སྤྱོད་དང་རོལ་མོས་མཆོད།
བཞིན་བསང་གཏོར་དང་། ཞབས་བསིལ་ཕུལ། ཨོྃ་བཛྲ་ཏཾ་བུ་ལ་ཡེ་སྭཱཧཱས་སོ་རྩི། སྣ་
ཚོགས་དབང་བོའི་གཞུ་ལྟར་རབ་བཀྲ་ཞིང་། །སོགས་ཀྱི་མཐར། ཨོཾ་བཛྲ་ཝ་ས་སྱ་སྭཱཧཱ།
སྦྱར་བས་གོས་ཟུང་དང་། དེ་ནས་བསྲེག་རྫས་ལྷག་མ་རྣམས་ཕུལ། འཇིག་རྟེན་དབང་
ཕྱུག་སོགས་ཀྱིས་བསྟོད་པ་བྱ། ཞལ་བསིལ་དང་བསང་གཏོར། མེ་ལྷའི་སྔགས་ལ་པུཥྤ་
སོགས་སྦྱར་བས་ཉེར་སྤྱོད་རོལ་མོས་མཆོད། གཏོར་མ་འཇིག་རྟེན་གསུམ་རྒྱལ་གྱི་
སྔགས་རྒྱས་བསངས། ཆོས་ཉིད་རྣམ་དག་གི་སྔགས་རྒྱས་སྦྱངས། ཨོཾ་སརྦ་བིད་སོགས་
ནམ་མཁའ་མཛོད་ཀྱི་སྔགས་རྒྱས་བྱིན་གྱིས་བརླབས། མེ་ལྷའི་སྔགས་ཀྱི་མཐར་ཨ་ཀཱ་
རོ་བཏགས་པ་གསུམ་གྱིས་ཕུལ། དེ་ལ་པུཥྤ་སོགས་སྦྱར་བས་མཆོད། མེ་སྟེ་བསྲེག་བྱ་
ཟ་བའི་ལྷ། ནས། ཡིད་ལ་འདོད་པ་ཀུན་འགྲུབ་ཤོག །ཨོཾ་ཨཱཿ ཧྲཱིཿ ས་མཆོད་ཡོན་ཕུལ།
མེ་ཏོག་དང་བཅས། གང་ཡང་བདག་བློ྾ ཨོཾ་བཛྲ་ས་ཏྭ་ཨཱཿ གོང་དུ་སྤྱན་འདྲེན་བྱས་ན་
འདིར་ཡང་། རང་གི་དོན་དང་གཞན་གྱི་དོན། །ཞེས་སོགས་ཀྱིས་གཤེགས་གསོལ་བྱེད་
པའམ། ཡང་ན་མེ་ལྷ་ཆོས་སྐུའི་ངང་དུ་ཞུགས་པར་བསམ་ལ་དེ་ཁོ་ན་ཉིད་ཀྱི་ལྟ་བའི་
རྒྱས་གདབ། འོ་ཐུག་སྒྲུབ་ན་སྐབས་འདིར་བྱ་ཞིང་། ཤིས་པ་བརྗོད་པས་མཐའ་བརྒྱན་
པར་བྱའོ། །འདིར་བརྗོད་པ། སྤྱི་འགྲོའི་རྒྱས་འགེབ་ཙམ་ལ་མ་ཞེན་པར། །རྒྱུད་དང་
དགོངས་འགྲེལ་མཁས་པའི་ལེགས་བཤད་ཀྱི། །རྗེས་སུ་འབྲང་སྟེ་འོལ་སྤྱི་ཙམ་ཞིག་ཏུ། །
སྦྱར་མོད་ནོངས་ན་ལྷ་དང་མཁས་ལ་འཆགས། །འོན་ཏེ་འདི་ཉིད་ཁོ་ན་ཚད་མ་སྟེ། །གཞན་
དག་གཏི་མུག་གོ་ཞེས་སུ་ཞིག་སྨྲ། །ཅི་སྟེ་འཁྲུལ་ན་ངན་རྟོག་དྲི་མ་ཀུན། །རྣམ་དག་ལུང་
རིགས་ཆབ་ཀྱིས་བགྲུང་བར་མཛོད། །དེ་ཡི་མཐུ་ལས་ལུས་ཅན་ཕན་བདེའི་གཞི། །མདོ་
600

སྔགས་བསྟན་པ་ཕྱོགས་བཅུར་དར་བ་དང་།
།ཚེ་རབས་ཕྲེང་བར་རྒྱལ་བའི་དམ་ཆོས་
ཀུན། །འཛིན་ཅིང་སྤེལ་བའི་རྣམ་དཔྱོད་ཐོགས་མེད་ཤོག །
ཅེས་རྣམ་སྣང་མངོན་བྱང་གི་ཞི་བའི་སྦྱིན་སྲེག་ལ་མཁོ་བའི་ཡིག་ཆུང་ཟླ་བའི་འཁྲི་ཤིང་
ཞེས་བྱ་བ་འདི་ཡང་ལྷ་འདིའི་བསྙེན་པའི་སྐབས་པཎ་ཆེན་བློ་བཟང་དཔལ་ལྡན་བསྟན་པའི་ཉི་
མས་མཛད་པ་འདས་ལྷ་ཁོ་ན་ཐབ་ཏུ་སྤྱན་འདྲེན་པའི་ཡི་གེ་ཞིག་ལས་གཞན་མ་འབྱོར་བའི་རྐྱེན་
གྱིས་བསྐུལ་ཏེ། ༧བཙུན་གཟུགས་ཤེས་རབ་རྒྱ་མཚོས་རང་ཉིད་ཀྱིས་དཔྱོད་པའི་རྟེན་དུ་བརྗེད་ཐོར་
བཏབ་པའོ། །
60